নেশনস লীগে পরশু বড় অঘটনের শিকার হয়েছে সুইডেন। দুই গোলে এগিয়ে থাকার পরও তুরস্কের বিপক্ষে ৩-২ গোলে হেরে গেছে সুইডিশরা। রাশিয়া বিশ্বকাপে কোয়ার্টার ফাইনাল খেলা দলটি পরশু বড় জয়ের আভাস দিচ্ছিল। ৩৪ মিনিটে থেলিনের গোলে এগিয়ে যাওয়ার পর সুইডেনের হয়ে ৪৯ মিনিটে ব্যবধানটা দ্বিগুণ করেন ক্লেসন। কিন্তু এই গোল হজমের পর ভয়ংকর হয়ে উঠে তুর্কীরা। ৫১ মিনিটে চালহানাগুলোর প্রথম গোলের পর ৮৮ মিনিটে তুরস্ককে সমতায় ফেরান আকবাবা। ম্যাচের শেষ মুহূর্তে (৯০+২) সুইডেনকে হতাশ করে দিয়ে জয়সূচক ও নিজের দ্বিতীয় গোল করেন আকবাবা।